CELEX: 62014TA0737
Language: el
Date: 2018-09-13 00:00:00
Title: Υπόθεση T-737/14: Απόφαση του Γενικού Δικαστηρίου της 13ης Σεπτεμβρίου 2018 — Vnesheconombank κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία — Εγγραφή του ονόματος της προσφεύγουσας στον κατάλογο των οντοτήτων που υπόκεινται σε περιοριστικά μέτρα — Υποχρέωση αιτιολόγησης — Πρόδηλο σφάλμα εκτίμησης — Δικαίωμα αποτελεσματικής ένδικης προστασίας — Κατάχρηση εξουσίας — Δικαίωμα της ιδιοκτησίας — Επιχειρηματική ελευθερία — Ίση μεταχείριση)

29.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/17
            
         
      Απόφαση του Γενικού Δικαστηρίου της 13ης Σεπτεμβρίου 2018 — Vnesheconombank κατά Συμβουλίου
      (Υπόθεση T-737/14) (1)
      
      ((Κοινή εξωτερική πολιτική και πολιτική ασφάλειας - Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία - Εγγραφή του ονόματος της προσφεύγουσας στον κατάλογο των οντοτήτων που υπόκεινται σε περιοριστικά μέτρα - Υποχρέωση αιτιολόγησης - Πρόδηλο σφάλμα εκτίμησης - Δικαίωμα αποτελεσματικής ένδικης προστασίας - Κατάχρηση εξουσίας - Δικαίωμα της ιδιοκτησίας - Επιχειρηματική ελευθερία - Ίση μεταχείριση))
      (2018/C 392/20)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Bank for Development and Foreign Economic Affairs (Vnesheconombank) (Μόσχα, Ρωσία) (εκπρόσωποι: J. M. Viñals Camallonga, J. L. Iriarte Ángel και L. Barriola Urruticoechea, δικηγόροι)
      
         Καθού: Συμβούλιο της Ευρωπαϊκής Ένωσης (εκπρόσωποι: αρχικώς A. de Elera-San Miguel Hurtado και G. Étienne, στη συνέχεια F. Florindo Gijón, P. Mahnič Bruni και H. Marcos Fraile)
      
         Παρεμβαίνουσα υπέρ του καθού: Ευρωπαϊκή Επιτροπή (εκπρόσωποι: F. Castillo de la Torre, D. Gauci και S. Pardo Quintillán)
      
         Αντικείμενο
      
      Αίτηση βάσει του άρθρου 263 ΣΛΕΕ για τη μερική ακύρωση της απόφασης 2014/512/ΚΕΠΠΑ του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2014, L 229, σ. 13), όπως τροποποιήθηκε με την απόφαση 2014/659/ΚΕΠΠΑ του Συμβουλίου, της 8ης Σεπτεμβρίου 2014, για την τροποποίηση της απόφασης 2014/512 (ΕΕ 2014, L 271, σ. 54), και του κανονισμού (ΕΕ) 833/2014 του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2014, L 229, σ. 1), όπως τροποποιήθηκε με τον κανονισμό (ΕΕ) 960/2014 του Συμβουλίου, της 8ης Σεπτεμβρίου 2014, για την τροποποίηση του κανονισμού 833/2014 (ΕΕ 2014, L 271, σ. 3), στο μέτρο που οι πράξεις αυτές αφορούν την προσφεύγουσα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Η Bank for Development and Foreign Economic Affairs (Vnesheconombank) φέρει τα δικαστικά της έξοδα καθώς και τα δικαστικά έξοδα στα οποία υποβλήθηκε το Συμβούλιο της Ευρωπαϊκής Ένωσης στο πλαίσιο της παρούσας διαδικασίας και της διαδικασίας ασφαλιστικών μέτρων.
               
            
                  3)
               
               
                  Η Ευρωπαϊκή Επιτροπή φέρει τα δικαστικά της έξοδα.
               
            
         (1)  ΕΕ C 7 της 12.1.2015.